Valensijos gatvių trasa
Valensijos gatvių trasa (isp. Circuito urbano de Valencia) – iš miesto gatvių ir kelių sudaryta Formulės 1 trasa Valensijos mieste Ispanijoje. Čia nuo 2008 m. liepos 24 d. vyksta Formulės 1 Europos Grand Prix lenktynės. 2007 m. birželio 1 d. trasos šeimininkai pasirašė 7 metų kontraktą su Formulės 1 teisių savininku Bernie Ecclestone. Suplanuota trasa yra 5 419 m ilgio ir turi 25 posūkius (11 dešiniųjų ir 14 kairiųjų). 2009 m. trasos rekordą pasiekė vokietis Timo Glock su Toyota – 1:38.683.